Chief Joseph-demningen

Chief Joseph-demningen er en vannkraftdam som ligger i Columbia River i staten Washington i USA, 877 km fra elvemunningen og 2,4 km ovenfor byen Bridgeport i Washington. Den ligger ikke langt nedenfor Grand Coulee-demningen, og er etter denne USAs nest største vannkraftverk med en installert effekt på 2 620 MW. 

Dammen demmer opp innsjøen Rufus Woods Lake som er 82 km lang. Demningen er 75 meter høy og 1 817 meter lang. Dammen kan ikke lagre særlige mengder vann, det er vannet som slippes fra Grand Coulee som når demningen som driver elvekraftverket. Anlegget var ferdig i 1958 og hadde videre ferdigstilte byggetrinn i 1973 og 1979.Hydroelectricity – New World Encyclopedia. Besøkt 23. juli 2010. Kraftverket vedlikeholdes av Hæren, og det stopper enhver videre vandring av laks i elven.

Demningen er oppkalt etter indianerhøvdingen Chief Joseph av stammen Nez Perce. 

Se også
Liste over verdens største vannkraftverk

Referanser

Eksterne lenker
 Chief Joseph Dam - US Army Corps of Engineers

Kategori:Demninger i USA
Kategori:Vannkraftverk i USA
Kategori:Kraftverk i Washington
Kategori:Demninger fullført i 1955
Kategori:Kraftverk etablert i 1958
Kategori:Kraftverk etablert i 1973
Kategori:Kraftverk etablert i 1979
Kategori:1955 i Washington
Kategori:1958 i Washington
Kategori:1973 i Washington
Kategori:1979 i Washington
Kategori:Douglas County (Washington)
Kategori:Okanogan County